Index Scriptorum Estoniae

Index Scriptorum Estoniae (lühend: ISE) on bibliograafiline andmebaas, mis sisaldab teavet peamiselt Eestis ilmuvate ajalehtede, ajakirjade, artiklikogumike ja jätkväljaannetes ilmunud artiklite kohta. Andmebaasi haldab MTÜ ELNET oma mitme liikme osavõtul https://www.elnet.ee/teenused/eesti-artiklite-andmebaas. Kasutatav tarkvara on raamatukogusüsteem Sierra, Sierra tarkvara arendab firma Innovative Interfaces, USA.

Andmebaasist leiab:
üksikuid artikleid 19. sajandist;
õigus- ja ajalooalaseid artikleid alates aastast 1918;
enamiku ajakirja- ja kogumikuartikleid alates aastast 1993;
humanitaar- ja sotsiaalteaduste ajaleheartikleid alates aastast 1993;
Eestit käsitlevaid artikleid välismaistest väljaannetest, samuti eesti autorite välismaal avaldatud artikleid.

 Viited 

Välislingid
 Index Scriptorum Estoniae

Kategooria:Eesti andmebaasid
Kategooria:Eesti raamatukogude infosüsteemid
Kategooria:Eesti ajakirjandus